Գաբրիել Սարգսյան

Գաբրիել Էդուարդի Սարգսյան (), հայ շախմատիստ, գրոսմայստեր։ Աշխարհի թիմային ութերորդ առաջնության հաղթող (2011 թվական), շախմատային օլիմպիադաների եռակի հաղթող (2006, 2008, 2012 թվականներին) Հայաստանի հավաքականի կազմում։ 2022 թվականին դարձել է օլիմպիական փոխչեմպիոն։

 Կենսագրություն 
Գաբրիել Սարգսյանը 1996 թվականին դարձել է մինչև 14 տարեկանների աշխարհի չեմպիոնYouth Championships 1996 ։ Հայաստանի կրկնակի չեմպիոն է (2000 և 2003 թվականներին)[ All Champions of Armenia], 2006 թվականին՝ Ռեյկյավիկի և Դուբայի միջազգային մրցաշարերի հաղթողVI. Marx György Memorial Biography of Gabriel Sargissian։

Հայաստանի հավաքականի կազմում երեք անգամ դարձել է համաշխարհային օլիմպիադայի հաղթող` 2006 թվականին՝ Թուրինում, 2008 թվականին՝ Դրեզդենում և 2012 թվականին՝ Ստամբուլում։ Առաջին հաղթանակի համար պարգևատրվել է Մովսես Խորենացու մեդալով, երկրորդի համար՝ Հայրենիքին մատուցած ծառայությունների համար 1-ին աստիճանի մեդալովАрмянские шахматисты получат медаль За заслуги перед Отечеством Газета. Ru Новости, երրորդի համար՝ Պատվո շքանշանով։

Ընդամենը շախմատային օլիմպիադաներին մասնակցել է ութ անգամOlimpBase Men’s Chess Olympiads Gabriel Sargissian՝ բացի թիմային պարգևներից մեկ անգամ նվաճելով նաև անհատական ոսկե մեդալ (2008)։

2007 թվականին Սարգսյանը հաղթել է Զաֆրեի (Իսպանիա) մրցաշարում՝ 7 հնարավորից վաստակելով 6,5 միավոր և մեկուկես միավորով առաջ անցնելով մոտակա մրցակիցներից (Պոնոմարյով, Սաշիկիրան, Իվան Սոկոլով)[ Sargissian scores 3021 performance]։

2008 թվականի դեկտեմբերին ճանաչվել է Հայաստանի լավագույն մարզիկ։

 Տիտղոսներ 
 1996 - Աշխարհի չեմպիոն (մինչև 16 տարեկաններ)
 1998 - Եվրոպայի չեմպիոն (մինչև 18 տարեկաններ)
 2000 – Հայաստանի տղամարդկանց չեմպիոն
 2003 - Հայաստանի տղամարդկանց չեմպիոն
 2006 - Օլիմպիական չեմպիոն
 2008 - Օլիմպիական չեմպիոն
 2008 - Ճանաչվել է Հայաստանի լավագույն մարզիկ
 2011 - Աշխարհի թիմային առաջնության հաղթող
 2012 - Օլիմպիական չեմպիոն
 2022֊Օլիմպիական փոխչեմպիոն

 Պետական պարգևներ 
250px|մինի|Գրոսմայստեր Գաբրիել Սարգսյանը միաժամանակյա խաղաշարի ժամանակ, Երևան, 2016 թ. մայիսի 9, Մանկական այգի
 Մովսես Խորենացու մեդալ (2006)
 «Հայրենիքին մատուցած ծառայությունների համար» 1-ին աստիճանի մեդալ (2008)«Հայրենիքին մատուցած ծառայությունների համար» 1-ին աստիճանի մեդալով պարգևատրելու մասին։
 Պատվո շքանշան (2012)Պատվո շքանշանով պարգևատրելու մասին

 Անձնական կյանք 
Գաբրիել Սարգսյանն ամուսնացել է Լիանա Ավոյանի հետ, ով Հայաստանի ազգային ագրարային համալսարանի շրջանավարտ է։ Հարսանիքը տեղի է ունեցել 2013 թվականի հունիսի 28-ին Երևանի Սուրբ Սարգիս եկեղեցում՝ Հայաստանի և Հայաստանի շախմատային ֆեդերացիա նախագահ Սերժ Սարգսյանի ներկայությամբ։ Սերժ Սարգսյանը եղել է նրանց նրանց հարսանիքի քավորը։ Նրանց որդին՝ Սարգիսը ծնվել է 2014 թվականի դեկտեմբերի 13-ին։

 Արտաքին հղումներ 
 Գաբրիել Սարգսյանի անձնական քարտը FIDE-ի կայքում 
 Շախմատային պարտիաներ «ChessGames» կայքում 
 Գաբրիել Սարգսյանի դիրքը «Sport-stat.ru» կայքում 

 Ծանոթագրություններ 

Կատեգորիա:«Հայրենիքին մատուցած ծառայությունների համար» 1-ին աստիճանի մեդալակիրներ
Կատեգորիա:Հայ գրոսմայստերներ
Կատեգորիա:Հայ շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի Հայաստանի չեմպիոններ
Կատեգորիա:Շախմատի գրոսմայստերներ
Կատեգորիա:Պատվո շքանշանի ասպետներ (Հայաստան)